Middelsstore, bredt ovale, halvblanke, lyst gulbrune skjoldbiller, midtpartiet gjerne noe mørkere, kan ha mørke tegninger. Sett fra siden er de kjegleformede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" noe spisst framskytende. Det opphøyde midtpartiet av dekkvingene har ujevn, grov punktering.